stanford-oval/wikipedia huggingface dataset:
Jordi Amat

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jordi Amat Maas
Syntymäaika: 21. maaliskuuta 1992 (ikä 32)
Syntymäpaikka: Canet de Mar, Espanja
Pelipaikka: keskuspuolustaja
Pituus: 184 senttimetriä
Seura
Seura: Betis
Pelinumero: –
Junioriseurat
1999–2009: Espanyol
Seurat
| Vuodet | Seura | O | (M) |
| 2009–2010 | Espanyol B | 17 | (0) |
| 2010–2013 | Espanyol | 41 | (0) |
| 2012–2013 | → Rayo Vallecano (laina) | 27 | (1) |
| 2013– | Swansea City | 48 | (0) |
| 2017– | → Betis (laina) | 0 | (0) |
 Seurajoukkueuran tilastot kattavat vain kansalliset sarjat, päivitetty 10. heinäkuuta 2017.
Jordi Amat Maas (s. 21. maaliskuuta 1992 Canet de Mar, Espanja) on espanjalainen jalkapalloilija. Hän edustaa Primera Divisiónissa pelaavaa Real Betisiä ja on pelipaikaltaan keskuspuolustaja.
Amat teki ensiesiintymisensä Espanyolin edustusjoukkueessa 24. tammikuuta 2010 ottelussa Mallorcaa vastaan. Toisen ottelunsa hän pelasi vajaa kaksi viikkoa myöhemmin Real Madridia vastaan.
Javier Aquino

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Javier Ignacio Aquino Carmona
Syntymäaika: 11. helmikuuta 1990
Syntymäpaikka: Oaxaca de Juárez, Meksiko
Pelipaikka: oikea laitahyökkääjä
Pituus: 168 cm
Seura
Seura: Tigres de la UANL
Seurat
| Vuodet | Seura | O | (M) |
| 2010-13 | Cruz Azul | 78 | (7) |
| 2013-15 | Villarreal CF | 44 | (1) |
| 2014 | → Rayo Vallecano (laina) | 24 | (0) |
| 2015- | Tigres de la UANL | 0 | (0) |
Maajoukkue
| 2011-12 | Meksiko U23 | 17 | (0) |
| 2011- | Meksiko | 31 | (0) |
 Seurajoukkueuran tilastot kattavat vain kansalliset sarjat, päivitetty 2. heinäkuuta 2015.  Maajoukkueuran tilastot päivitetty 2. heinäkuuta 2015.
| Mitalit> Maa:   Meksiko.Miesten jalkapallo. Olympialaiset  | Mitalit> Maa:   Meksiko.Miesten jalkapallo. Olympialaiset  | Mitalit> Maa:   Meksiko.Miesten jalkapallo. Olympialaiset  | Maa:   Meksiko> Miesten jalkapallo. |
| --- | --- | --- | --- |
|  Kultaa | Lontoo 2012 | jalkapallo |  |
Javier Aquino (s. 11. helmikuuta 1990) on meksikolainen jalkapalloilija, joka edustaa Primera División de Méxicoissa pelaavaa Tigres de la UANL:ia. Hän on edustanut urallaan myös Cruz Azulia, Villarreal CF:tä sekä Rayo Vallecanoa. Hän kuuluu Meksikon jalkapallomaajoukkueeseen. Aquino voitti jalkapallon olympiakultaa Lontoossa 2012.
Seurajoukkueura

Aquino aloitti ammattilaisuransa vuonna 2010 meksikolaisessa Cruz Azulissa. Tammikuussa 2013 hän siirtyi Segunda Divisiónissa palanneeseen Villarreal CF:ään. Villarreal-debyyttinsä hän teki tammikuussa 2013 Hércules CF:ää vastaan. Elokuussa 2014 Aquino siirtyi lainalle madridilaiseen Rayo Vallecanoon. Hän pelasi Rayossa 24 ottelua. Kauden päätteeksi Tigres de la UANL osti Aquinon 3,43 miljoonan punnan siirtosummalla.
Maajoukkueura

Alle 23-vuotiaiden maajoukkueessa pelannut Aquino teki maajoukkuedebyyttinsä heinäkuussa 2011 Chileä vastaan Copa Américassa, jossa hän pelasi Meksikon kaikki ottelut. Vuonna 2012 Aquino oli voittamassa Meksikolle sen jalkapallohistorian ensimmäisen kansainvälisen turnauksen voiton, kun se voitti olympiakultaa Lontoossa. Hän kuului myös Meksikon jalkapallomaajoukkueeseen Maanosaliittojen cupissa 2013 sekä Copa Américassa 2015.
Henry Hawkins

Henry Hawkins, Baron Brampton (14. syyskuuta 1817 – 6. lokakuuta 1907) oli brittiläinen lakimies ja tuomari. Merkittävimpiä oikeusjuttuja hänen urallaan olivat Tichbornen tapaus, jossa Arthur Orton -niminen mies väitti olevansa kuolleeksi oletettu Tichbornen baronetti, ja kiista Edward Sugdenin kadonneesta testamentista. Hawkinsia pidettiin aikansa parhaana ristikuulustelijana. Hän jäi eläkkeelle vuonna 1898, jolloin hänet aateloitiin.
Oikeudellisen uransa lisäksi Hawkins pyrki vuonna 1865 alahuoneen jäseneksi Barnstaplesta liberaalipuolueen ehdokkaana, mutta ei tullut valituksi.
Hawkins oli naimisissa kahdesti. Hänen toinen vaimonsa oli Jane Louisa Reynolds. Kummastakaan avioliitosta ei syntynyt lapsia.
Haut-Valromey

| Haut-Valromey |
| --- | --- |
 Hotonnes
 Haut-Valromey
 Koordinaatit: 45°59′51″N, 5°41′42″E 
Valtio:  Ranska
Alue:  Auvergne-Rhône-Alpes
Departementti:  Ain
Arrondissementti:  Nantua
Pinta-ala:  
 – Kokonaispinta-ala:  6,4 km²
Väkiluku (2013):  691   
 – Väestötiheys:  107,9 as./km²
Infobox OKVirheellinen NIMI-arvo: 
Haut-Valromey on kunta itäisessä Ranskassa Ainin departementissa Auvergne-Rhône-Alpesin alueella.
Historia

Haut-Valromey kunta muodostettiin 1. tammikuuta 2016 kun neljä kuntaa Hotonnes, Le Grand-Abergement, Le Petit-Abergement ja Songieu yhdistyivät.
Urheilu

Kunnan alueelle sijaitsee hiihtokeskus Les Plans d'Hotonnes, missä on mahdollista harrastaa alppi- ja maastohiihtoa. Lisäksi hiihtokeskuksessa on ampumahiihtostadion, jossa moni Ranskan ampumahiihtäjistä on harjoitellut.
Le Grand-Abergement
Le Petit-Abergement
Aiheesta muualla

Kuvia tai muita tiedostoja aiheesta Haut-Valromey Wikimedia Commonsissa
Jonas Buhl Bjerre

| Jonas Buhl Bjerre |
| --- | --- |
 Jonas Buhl Bjerre nuorten EM-kilpailuissa 2019.
Henkilötiedot
Syntynyt: 26. kesäkuuta 2004 (ikä 20)
Kansalaisuus:   Tanska
Shakinpelaaja
Titteli:  suurmestari (2020)
Elo-luku:  2616 (tammikuu 2023)
Korkein Elo:  2623 (joulukuu 2022)
Jonas Buhl Bjerre (s. 26. kesäkuuta 2004) on tanskalainen shakin suurmestari. Bjerren vahvuusluku on 2616, jolla hän on Tanskan vahvin aktiivipelaaja ja maailmanlistan sijalla 162.
Ura

Bjerre pelasi ensimmäiset Elo-kelpoiset turnauspelinsä helmikuussa 2013. Helmikuussa 2016 hän ylitti vahvuusluvun 2400 ja saavutti samana vuonna FIDE-mestarin arvonimen. Vuonna 2017 Bjerre voitti alle 14-vuotiaiden Euroopan-mestaruuden tuloksella 7,5/9.
Heinäkuussa 2018 Bjerre sai kansainvälisen mestarin arvonimen. Saman vuoden shakkiolympialaisissa hän pelasi Tanskan vitoslaudalla tuloksella 4,5/9. Vuonna 2019 Bjerre sijoittui Tanskan mestaruuskisoissa toiseksi hävittyään loppuottelussa Allan Stig Rasmussenille.
Bjerre saavutti vuoden 2019 FIDE Grand Swiss -turnauksen aikana viimeisen suurmestarin arvonimeen vaadittavan kriteerin, kaikkien aikojen nuorimpana tanskalaisena. Maailman shakkiliitto FIDE nimitti hänet suurmestariksi maaliskuussa 2020.
Maaliskuussa 2022 Bjerre ylitti ensimmäistä kertaa vahvuusluvun 2600. Shakkiolympialaisissa 2022 hän nousi Tanskan ykköslaudalle ja keräsi yhdeksässä pelaamassaan pelissä kuusi pistettä.
Aiheesta muualla

Kuvia tai muita tiedostoja aiheesta Jonas Buhl Bjerre Wikimedia Commonsissa
Jonas Buhl Bjerre ChessGames.com-sivustolla (englanniksi)
Herman Jansson

Herman Jansson 1930-luvun alussa.
Herman Konstantin Jansson (28. maaliskuuta 1887 Turku – 4. toukokuuta 1969) oli suomalainen Havin Osakeyhtiön, Oy Teka Ab:n ja Oy Laboratorin toimitusjohtaja.
Jansson kävi keskikoulun ja oli sitten konttoristina Turun Pussi- ja Kirjekuoritehdas Oy:ssä vuosina 1903–1908. Hän siirtyi vuonna 1909 Viipuriin Ferd. Alfthanin tukkuliikkeen palvelukseen ja toimi aluksi konttoristina ja kauppamatkustajana sekä vuodesta 1919 alkaen liikkeen prokuristina. Vuonna 1924 Janssonista tuli viipurilaisen Havin Osakeyhtiön apulaisisännöitsijä ja pari vuotta myöhemmin isännöitsijä. Hän oli myös Havin tytäryhtiöiden, Riihimäellä toimineen Oy Teka Ab:n ja Viipurissa toimineen Oy Laboratorin, toimitusjohtajana.
Heikki Lyytinen

Heikki Ilmari Lyytinen (s. 10. kesäkuuta 1953 Helsinki) on suomalainen upseeri ja kenraaliluutnantti evp., joka toimi Suomen ilmavoimien komentajana 1. tammikuuta 2005 – 30. kesäkuuta 2008 reserviin siirtymiseensä saakka.
Ura

Heikki Lyytinen suoritti varusmiespalveluksensa maavoimissa Hämeen Jääkäripataljoonassa vuosina 1972–1973 sekä reserviupseerikurssin Panssarikoulussa vuonna 1973.
Hän siirtyi ilmavoimiin Kadettikoulun ilmapuolustuslinjalta vuonna 1976. Hän suoritti lennonopettajakurssin 1977. Lyytinen toimi lentoupseerina Satakunnan Lennoston Hävittäjälaivue 21:ssä (myöhemmin Hävittäjälentolaivue 21) ja Tiedustelulentolaivueessa (myöhemmin Tukilentolaivue) vuosina 1976–1977. Hänet ylennettiin yliluutnantiksi 1978.
Vuonna 1979–1984 hän toimi Kauhavalla Ilmasotakoulussa lentoupseerina ja lentuepäällikkönä. Kyproksella hän palveli YK-joukoissa viestiupseerina 1984–1985.
Ilmavoimien tehtäviin Lyytinen palasi majurina 1987. Hän oli Satakunnan Lennoston operaatiopäällikkö vuoteen 1989 asti. Vuosina 1989–1991 Lyytinen työskenteli Ilmavoimien Esikunnassa operaatiopäällikkönä. Hänet ylennettiin tällöin everstiluutnantiksi.
Vuodet 1991–1996 Lyytinen oli esikuntapäällikkönä Satakunnan Lennostossa. Hän johti Karjalan Lennostoa vuodet 1996–2002. Tuona ajanjaksona luovuttiin MiG-21-hävittäjistä. Lyytinen ylennettiin prikaatikenraaliksi 2003. Seuraavassa vaiheessa hänestä tuli Pääesikunnan operatiivisen osaston apulaisosastopäällikkö ja hieman myöhemmin valmiuspäällikkö.
Ilmavoimien komentaja Heikki Lyytisestä tuli 1. tammikuuta 2005. Kenraalimajurin arvoon hänet ylennettiin 6. joulukuuta 2004 ja kaksi vuotta myöhemmin 6. joulukuuta 2006 kenraaliluutnantiksi.
Lyytinen on ensimmäinen rauhanturvatehtävissä palvellut Suomen ilmavoimien komentaja. Hän on myös ensimmäinen maavoimien kautta tullut komentaja sitten Frans Helmisen.
Poliittinen toiminta

Lyytinen on myöhemmin ollut kokoomuksen eduskuntavaaliehdokkaana Pirkanmaalta.
Harju laht

| Harju laht |
| --- | --- |
Valtiot:  Viro
Maakunnat:  Saarenmaa
Kunnat:  Saarenmaan kunta
Koordinaatit:  58°27′53″N, 23°16′31″E
Järvinumero:  VEE2072910
Mittaustietoja
Rantaviiva:  12,293 km
Pinta-ala:  1,911 km²
Saaria:  6
 fiHarju laht 
Harju laht (myös Arju laht)  on Virossa Saarenmaalla Kakunan ja Kõrkveren kylissä Saarenmaan kunnassa sijaitseva järvi, joka on erotettu merestä pengertien avulla.
Maantietoa

Järven pinta-ala on 191 hehtaaria ja se on 2,8 kilometriä pitkä ja 1,2 kilometriä leveä. Järveen ei laske kaivettuja ojia eikä sillä ole laskuojia. Pengertien ali johtaa kaksi silta-aukkoa, josta vesi voi vaihtua järveen. Pengertien edustalla sijaitsee Kaldun satama. Saaria on kuusi, niiden yhteinen pinta-ala on 2,1 ha. Järven rantaviivan pituus on 12,3 kilometriä ja rannat ovat enimmäkseen ruovikkoista kosteikkoa. Kakunan kylän peltoaukea jää järven länsipuolelle.
Henry Hathaway

| Henry Hathaway> Henkilötiedot |
| --- | --- |
Koko nimi:  Henri Leonard de Fiennes
Syntynyt: 13. maaliskuuta 1898 Sacramento, Kalifornia, Yhdysvallat
Kuollut: 11. helmikuuta 1985 (86 vuotta) Hollywood, Kalifornia, Yhdysvallat
Ammatti:  elokuvaohjaaja
Ohjaaja
Aktiivisena:  1917–1974
Aiheesta muualla
IMDb 
Elonet
Henry Hathaway (oik. Henri Leonard de Fiennes, 13. maaliskuuta 1898 – 11. helmikuuta 1985) oli yhdysvaltalainen elokuvaohjaaja ja -tuottaja.
Toimittuaan aiemmin näyttelijänä ja apulaisena Hathaway aloitti ohjaajana 1930-luvun alkupuolella sarjalla Zane Grey -filmatisointeja, joissa pääosassa oli Randolph Scott. Elokuvissa Ikuinen liekki ja Bengalin sankarit pääosaa näytteli Gary Cooper. Vuodesta 1942 Hathaway työskenteli Twentieth Century Foxilla ja ohjasi useita film noir -elokuvia sekä muun muassa Marilyn Monroe -elokuvan Niagara. Hathaway ohjasi 1960-luvulla John Wayneä elokuvissa Alaskan hurjapäät, Areenan hurjapäät, Voittamattomat veljekset ja Kova kuin kivi.
Aiheesta muualla

Henry Hathaway Internet Movie Databasessa. (englanniksi)
Henry Hathaway's Gravesite
Herman Jan van Elswijk

Herman Jan van Elswijk (11. huhtikuuta 1905 Naaldwijk – 3. marraskuuta 1987) oli Tansaniassa toiminut lähtöjään alankomaalainen roomalaiskatolinen piispa. Hän kuului spiritaaneihin.
Elswijk sai pappisvihkimyksensä 25. heinäkuuta 1933, ja hänet nimitettiin Morogoron hiippakunnan johtoon 18. heinäkuuta 1954. Piispaksi vihkiminen seurasi 28. lokakuuta. Pääkonsekraattorina toimi Johannes Petrus Huibers, jota avustivat Willem Pieter Adriaan Maria Mutsaerts ja Jozef Willem Maria Baeten.
Elswijk erosi tehtävistään Morogoron piispana 15. joulukuuta 1966, jolloin hän sai nimityksen Elephantaris in Mauretanian titulaaripiispaksi. Hän erosi myös titulaarihiippakunnan johdosta 13. elokuuta 1976. Hän osallistui Vatikaanin toiseen kirkolliskokoukseen.
Jonas Carlstedt

| Jonas Carlstedt>  Suomen lähetyskunnan edustaja |
| --- | --- |
 porvarissäädyn edustaja Suomen pietarin lähetyskunnassa 26. lokakuusta 1808 – 7. tammikuuta 1809.  
Valtiopäivämies 
 porvarissäädyn edustaja Norrköpingin valtiopäivillä 15. maaliskuuta – 15. kesäkuuta 1800.  
Henkilötiedot
Koko nimi:  Jonas Johanson Carlstedt
Syntynyt: 30. elokuuta 1745 Helsinki, Ruotsin valtakunta
Kuollut: 21. helmikuuta 1809 Loviisa, Suomen suuriruhtinaskunta (63 vuotta)
Kansalaisuus:  Ruotsi 1745– , Suomi 1809–
Ammatti:  juristi, Loviisan pormestari
Vanhemmat:  Isä; Jonas Arvidsson Carlstedt ja äiti; Kristina Danielsdotter Juslenius
Tiedot
 Nimikirjoitus
Sotilaspalvelus
Kunniamerkit:  lähetyskunnan mitali
Jonas Johanson Carlstedt, ven. Йонас Карлстедт, (30. elokuuta 1745 Helsinki – 21. helmikuuta 1809 Loviisa) oli suomalainen juristi, pormestari, sekä porvariedustaja ruotsin Norrköpingin valtiopäiväivillä, sekä Suomen Pietariin matkanneessa lähetyskunnassa.
Työura ja perhe

Carlstedtin vanhemmat olivat Jonas Arvidsson Carlstedt (Uudenmaan ja Hämeen läänin lääninkamreeri) ja Kristina Danielsdotter Juslenius. Jonas Carlstedt valmistui juristiksi ja toimi Turun hovioikeuden auskultanttina, Turun hovioikeuden ylim. kanslistina, varanotaarina sekä varatuomarina. Uransa viimeisinä vuosina hän toimi Loviisan pormestarina sekä porvariedustajana Norrköpingin valtiopäivillä vuonna 1800. Hän tuli myös Uudenmaan ja Hämeen läänin porvareiden edustajaksi Pietariin lähteneessä Suomen lähetyskunnassa vuonna 1808, mistä keisari Aleksanteri I myönsi hänelle lähetyskunnan mitalin.
Carlstedt kuoli naimattomana. Sisaruksia hänellä oli kolme: Gustaf Jonasson Carlstedt, Anna Jonasdotter Carlstedt ja Helena Johansdotter Carlstedt.
Kunnianosoitukset

Keisari Aleksanteri I:n lähetyskunnan muistomitali, jul. 17. marraskuuta 1808.
Javicia Leslie

| Javicia Leslie |
| --- | --- |

Henkilötiedot
Koko nimi:  Javicia Leslie
Syntynyt: 30. toukokuuta 1987 (ikä 37) Augsburg, Saksa
Ammatti:  näyttelijä
Näyttelijä
Aktiivisena:  2010–
Aiheesta muualla
www.javicia.com
IMDb
Javicia Leslie (s. 30. toukokuuta 1987 Augsburg, Saksa) on yhdysvaltalainen näyttelijä.Hänen ensimmäinen roolinsa oli elokuvassa Swim at Your Own Risk (2016). Leslie esiintyi vakituisesti BET-draamassa The Family Business (2018–tällä hetkellä) ja CBS:n komediadraamassa God Friended Me (2018–2020).  Hän näytteli myös elokuvan Always a Bridesmaid (2019) pääosassa.  Vuonna 2021 Leslie aloitti CW:n supersankarisarjan Batwoman nimiroolin esittämisen toisen kauden ajan.
Nuoruus ja koulutus

Leslie syntyi sotilasperheeseen 30. toukokuuta 1987 Augsburgissa Saksassa.  Hänen perheensä muutti Marylandiin, missä hän varttui Upper Marlborossa.  Hän kävi Hamptonin yliopiston, jossa hän esiintyi useissa näytelmissä, kuten "Seitsemän kitaraa", "värillisille tytöille" ja "Chicagossa".
Ura

Valmistuttuaan Leslie muutti Los Angelesiin jatkaakseen näyttelijänuraa.  Hän esiintyi BET-sarjassa The Family Business ja näytteli vuoden 2019 elokuvassa Always a Bridesmaid.  Hän esiintyi aiemmin säännöllisesti God Friended Me -sarjassa vuosina 2018–2020, jossa hän esitti Brandon Micheal Hallin hahmon sisarta.  Vuonna 2020 Leslie valittiin Batwomanin nimirooliin alkuperäisen pääosan esittäjän Ruby Rosen erottua.  Hän näyttelee Ryan Wilderia, sarjaa varten luotua alkuperäistä hahmoa, joka ottaa Batwomanin nimen toisella kaudella.
Yksityiselämä

Leslie on biseksuaali ja kristitty. Hän opiskellut muay thaita.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Javicia Leslie
Käännös suomeksi
Halssinlampi

| Halssinlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°24′59″N, 26°51′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Pyhäveteen 
Taajamat:  Mäntyharjun asemanseutu
Järvinumero:  14.971.1.015
Mittaustietoja
Pinnankorkeus:  87 m  
Pituus:  200 m  
Leveys:  120 m  
Rantaviiva:  0,517 km  
Pinta-ala:  1,611 ha  
Saaria:  ei saaria 
 fiHalssinlampi 
Halssinlampi on Etelä-Savossa Mäntyharjulla sen asemanseudulla sijaitseva lampi.
Maantietoa

Halssinlampi on 200 metriä pitkä, 120 metriä leveä, ja sen pinta-ala on 1,6 hehtaaria. Lampi sijaitsee taajaman läpi kulkevan seututien 368 varrella Ruutinmäen ja Kompanmäen välissä. Lammella ei ole kartan mukaan saaria ja sen rannat ovat itärantoja lukuun ottamatta soistuneita. Sen rantaviivan pituus on 500 metriä ja sen koillisrannoilla rivitaloja ja omakotitalo.
Historiaa

Vuoden 1940 Mäntyharjun seudun taloudellisessa kartassa lammen ympäristö on lähes samanlainen kuin vuoden 1969 peruskartassa. Ainoa muutos on pienten omakotitonttien lohkominen pienien peltojen alueelta. Niihin rakennetaan myöhemmin rivitalot, jotka näkyvät seuraavassa vuoden 1986 kartassa. Lammen rannat säilyvät koko ajan soistuneina.
Vesistösuhteet

Halssinlampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Pyhäveden lähialueeseen (14.971) se kuuluu. Lampeen ei tule ympäristön ojia, mutta sillä on pohjoiseen virtaava laskuoja, joka laskee Pyhäveden Syvälahteen. Halssinlammen vedenpinnan korkeus on 87,0 metriä mpy. ja Pyhäveden 81,5 metriä, joten laskuojalle tulee pudotusta 5,5 metriä.
Hipponikos

Hipponikos (m.kreik. Ἱππόνικος, lat. Hipponicus) voi viitata seuraaviin henkilöihin ateenalaisessa Kalliasten ja Hipponikosten ylimyssuvussa:
Hipponikos (joskus Hipponikos I; 600–500-luku eaa.)
Hipponikos I (joskus Hipponikos II; 500–400-luku eaa.), Kallias I:n poika
Hipponikos II (joskus Hipponikos III; n. 485–422/421 eaa.), Kallias II:n poika
Hipponikos III (joskus Hipponikos IV; n. 421–342/341 eaa.), Kallias III:n poika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hipponikos”, voi hakea sivunnimihaulla, laajalla sivunnimihaulla tai tekstihaulla.
José Gea Escolano

José Gea Escolano.
José Gea Escolano (14. kesäkuuta 1929 – 6. helmikuuta 2017) oli espanjalainen roomalaiskatolinen piispa. Hänet vihittiin papiksi 29. kesäkuuta 1953 ja nimitettiin Valencian arkkihiippakunnan vihkipiispaksi sekä Arae in Numidian titulaaripiispaksi 25. maaliskuuta 1971. Piispaksi vihkiminen seurasi 8. toukokuuta. Pääkonsekraattorina toimi José María García Lahiguera, jota avustivat Rafael Alvarez Lara ja Jacinto Argaya Goicoechea.
Gea Escolano sai 10. syyskuuta 1976 nimityksen Ibizan ja 15. toukokuuta 1987 Mondoñedo-Ferrolin piispaksi. Hän jäi eläkkeelle 6. kesäkuuta 2005.
Jesper Pettersson

| Jesper Pettersson |
| --- | --- |

Henkilötiedot
Syntynyt: 16. heinäkuuta 1994 (ikä 30) Tukholma, Ruotsi
Kansalaisuus:   Ruotsi
Jääkiekkoilija
Lempinimi:  Jeppe
Pelipaikka:  puolustaja
Maila:  oikea
Pituus:  175 cm
Paino:  87 kg
Pelinumero:  37
Pelaajaura
Pääsarjaura:  2012–
Aik. seurat:  Lehigh Valley Phantoms (AHL) Reading Royals (ECHL) Djurgårdens IF (SHL) Linköping HC (SHL)
NHL-varaus:  198. varaus, 2014 Philadelphia Flyers
Jesper Conny Pettersson (s. 16. heinäkuuta 1994 Tukholma, Ruotsi) on ruotsalainen jääkiekkopuolustaja. Pettersson laukoo oikealta.
Pelityyli

Pettersson on kuvaillut itseään kahden suunnan puolustajaksi, joka tykkää pelata aggressiivisesti ja taklata kovaa, vaikka ei ole kovin isokokoinen pelaaja. Elite Prospects -sivuston Erik K. Pirin mukaan Pettersson on puolustava puolustaja, joka pelaa pieneen kokoonsa nähden kovaa ja blokkaa paljon laukauksia. Hänellä on myös kohtalaisen hyvät hyökkäyspään taidot. Pettersson laukoo oikealta.
Ura > Seuraura

Pettersson on Flemingsbergs IK:n kasvatti. Hän jakoi kaudella 2008–2009 J18-junioreiden II-divisioonassa joukkueensa sisäisen pistepörssin voiton Patrik Undinin kanssa tehoilla 6+7=13. Kaudella 2009–2010 Pettersson oli J18 Elitissä Flemingsbergin tehokkain puolustaja tehoilla 6+7=13. Kaudeksi 2010–2011 hän siirtyi Linköping HC:n J18-junioreihin. Pettersson valittiin kauden päätteeksi J18 Allsvenskanin parhaaksi puolustajaksi. Kaudella 2011–2012 hänet nimettiin seuran J20-junioreiden varakapteeniksi. Pettersson voitti kauden päätteeksi J20 SuperElitin mestaruuden.
Elokuussa 2012 Pettersson teki Linköpingin kanssa kaksivuotisen Elitserien-sopimuksen. Hän pelasi kaudella 2012–2013 liigassa 14 runkosarjaottelua tehopistein 1+2=3. Pettersson sai tililleen ensimmäisen Elitserien-ottelunsa 6. lokakuuta 2012 vieraissa HV71:tä vastaan. Hän jäi ottelussa kuitenkin ilman peliaikaa. Pettersson sai ensimmäiset jääaikansa Elitserienissä kolmannessa ottelussaan 30. lokakuuta 2012 HV71:tä vastaan, jolloin hän sai peliaikaa 4.46 minuuttia. Petterssonin Elitserien-uran avausmaali syntyi hänen seitsemännessä ottelussaan 22. marraskuuta 2012 Timrå IK:ta vastaan. Petterssonin osuma jäi Linköpingin 5–2-voittoon päättyneen ottelun ratkaisumaaliksi. Hän keräsi ottelusta teholukeman +2. Pettersson pelasi kauden aikana myös yhden European Trophy -ottelun. Hän pelasi suurimman osan kaudestaan Linköpingin J20-junioreissa, joiden varakapteenina Pettersson toimi. Hän edusti joukkuetta myös Junior Club World Cupissa, joka päättyi pronssiin. Pettersson oli tehoilla 4+4=8 turnauksen tehokkain puolustaja ja hän jakoi pistepörssin toisen sijan kolmen muun pelaajan kanssa edellään vain OHL-joukkue Sudbury Wolvesin Josh Leivo. Petterssonin varsinainen SHL:n (ent. Elitserien) tulokaskausi 2013–2014 toi hänelle 48 runkosarja- ja kolmessa playoff-ottelussa yhden syöttöpisteen.
Philadelphia Flyers varasi "yli-ikäisen" (20 vuotta) Petterssonin seitsemännellä kierroksella 198. pelaajana NHL:n varaustilaisuudessa 2014. Hän teki jo saman kesän heinäkuussa seuran kanssa kolmivuotisen tulokassopimuksen. Pettersson pelasi kauden 2014–2015 kokonaan AHL-joukkue Lehigh Valley Phantomsissa, jossa tulokaskausi toi 51 runkosarjaottelussa tehot 2+5=7. Kauden 2015–2016 hän pelasi suurimmaksi osaksi ECHL-joukkue Elmira Jackalsissa. Otteluita Phantomsissa Petterssonille kertyi 24. Kauden 2016–2017 hän pelasi kokonaan Jackalsissa.
Kaudeksi 2017–2018 Pettersson palasi kotimaahansa ja siirtyi kaksivuotisella sopimuksella Djurgårdens IF:ään. Hän voitti joukkueen sisäisen tehotilaston lukemalla +20. Kaudella 2018–2019 Pettersson jakoi kahdeksalla syöttöpisteellään SHL:n pudotuspelien puolustajien syöttöpörssin voiton Frölunda HC:n Cahy Genowayn ja joukkuetoverinsa Linus Hultströmin kanssa. Hän voitti kauden päätteeksi SHL-hopeaa. Marraskuussa 2018 Pettersson teki Djurgårdenin kanssa kaksivuotisen jatkosopimuksen. Kaudeksi 2019–2020 hänet nimettiin joukkueen varakapteeniksi.